Module
Contents
Index 🔎︎

# Tekstin lisääminen

Piirrokseen tai esitykseen voidaan lisätä erityylisiä tekstejä useammalla tavalla:

- kirjoitusta tekstikehyksessä

- kirjoitusta, jossa merkkikoko muuttuu kehyksen täyttämiseksi

- kirjoitusta, joka lisätään osapiirroksiin kaksoisnapsauttamalla niitä

- kirjoitusta, joka on kopioitu Writerin asiakirjasta

- kirjoitusta, joka lisätään teksti- tai HTML-asiakirjasta.

## Tekstikehyksen lisääminen

1. Napsauta tekstikuvaketta ja siirrä hiiren kohdistin sinne, mihin aiot kirjoittaa.

2. Vedä tekstikehys sopivan kokoiseksi asiakirjaan.

3. Kirjoita tai liitä teksti tekstikehykseen.

Kaksoisnapsauttamalla päästään muokkaamaan tai muotoilemaan kirjoitusta, esimerkiksi fonttikoon ja -värin osalta. Napsauttamalla tekstiobjektin kehystä on mahdollista muuttaa sen ominaisuuksia, kuten reunan väriä tai järjestystä toisiin osapiirroksiin nähden.

## Tekstin sovittaminen kehykseen

1. Luo tekstikehys edellisessä vaiheessa kuvatulla tavalla.

2. Valitse tekstiobjekti valittuna Muotoilu - Teksti. Toiminto avaa Teksti-valintaikkunan.

3. Tyhjennä Teksti-välilehdeltä Sovita korkeus tekstiin -valintaruutu. Merkitse sitten Sovita kehykseen -valintaruutu. Hyväksy OK:lla.

4. Tässä vaiheessa voit muuttaa tekstikehyksen kokoa muuttaaksesi tekstin merkkikokoa ja -muotoa.

## Kuvien tekstit

Mihin tahansa graafiseen kohteeseen voidaan lisätä tekstiä kaksoisnapsautuksen jälkeen.

Tekstin asemointiin käytetään Muotoilu - Teksti -valikon asetuksia.

1. Napsauta esimerkiksi Kuvatekstit-kuvakkeen jälkeistä valintanuolta, jolloin avautuu Kuvatekstit-työkalupalkki.

2. Valitse puhekupla eli kuvateksti ja siirrä hiiren osoitin aikomallesi puhekuplan alkureunan kohdalle.

3. Piirrä puhekupla vetämällä.

4. Kirjoita.

## Tekstin kopiointi

1. Valitse tekstiä Writerin asiakirjasta.

2. Kopioi valittu teksti leikepöydälle (Muokkaa - Kopioi).

3. Napsauta sivua tai diaa, johon aiot liittää tekstin.

4. Liitä teksti komennoilla Muokkaa - Liitä tai Muokkaa - Liitä määräten.

   Komennolla Liitä määräten voidaan valita liitettävän tekstin esitysmuoto. Valinnasta riippuen erilaiset tekstin määreet ovat kopioitavissa.

## Tekstin tuonti

1. Napsauta sivua tai diaa, johon aiot tuoda tekstin.

2. Valitse Lisää - Tiedosto.

3. Valitse muotoilematon tekstitiedosto (*.txt) tai HTML-tiedosto ja napsauta Lisää. Avautuvassa Lisää teksti -valintaikkunassa hyväksy kirjoituksen tuonti OK:lla.

Aiheeseen liittyvää

Tekstikehysten lisääminen, muokkaaminen ja linkittäminen